CELEX: 62010TA0333
Language: sk
Date: 2013-09-16 00:00:00
Title: Vec T-333/10: Rozsudok Všeobecného súdu zo 16. septembra 2013 — ATC a i./Komisia ( „Mimozmluvná zodpovednosť — Politika hygieny — Ochranné opatrenia v krízovej situácii — Ochranné opatrenia v súvislosti s vysokopatogénnou vtáčou chrípkou v určitých tretích krajinách — Zákaz dovozu voľne žijúcich vtákov odchytených v ich prirodzenom prostredí — Dostatočne závažné porušenie právnej normy, ktorá priznáva práva jednotlivcom — Zjavné a závažné prekročenie miery voľnej úvahy — Smernice 91/496/ES a 92/65/ES — Zásada obozretnosti — Povinnosť náležitej starostlivosti — Proporcionalita“ )

9.11.2013   
            
            
               SK
            
            
               Úradný vestník Európskej únie
            
            
               C 325/22
            
         Rozsudok Všeobecného súdu zo 16. septembra 2013 — ATC a i./Komisia
   (Vec T-333/10) (1)
   
   (Mimozmluvná zodpovednosť - Politika hygieny - Ochranné opatrenia v krízovej situácii - Ochranné opatrenia v súvislosti s vysokopatogénnou vtáčou chrípkou v určitých tretích krajinách - Zákaz dovozu voľne žijúcich vtákov odchytených v ich prirodzenom prostredí - Dostatočne závažné porušenie právnej normy, ktorá priznáva práva jednotlivcom - Zjavné a závažné prekročenie miery voľnej úvahy - Smernice 91/496/ES a 92/65/ES - Zásada obozretnosti - Povinnosť náležitej starostlivosti - Proporcionalita)
   2013/C 325/37
   Jazyk konania: holandčina
   
      Účastníci konania
   
   
      Žalobkyne: Animal Trading Company (ATC) BV (Loon op Zand, Holandsko), Avicentra NV (Malle, Belgicko), Borgstein birds and Zoofood Trading vof (Wamel, Holandsko), Bird Trading Company Van der Stappen BV (Dongen, Holandsko), New Little Bird’s Srl (Anagni, Taliansko), Vogelhuis Kloeg (Zevenbergen, Holandsko) a Giovanni Pistone (Westerlo, Belgicko) (v zastúpení: M. Osse a J. Houdijk, advokáti)
   
      Žalovaná: Európska komisia (v zastúpení: F. Jimeno Fernández a B. Burggraaf, splnomocnení zástupcovia)
   
      Predmet veci
   
   Žaloba na náhradu škody, ktorá žalobkyniam údajne vznikla v dôsledku prijatia rozhodnutia Komisie 2005/760/ES z 27. októbra 2005, ktoré sa týka určitých ochranných opatrení na dovoz vtákov chovaných v zajatí, v súvislosti s vysokopatogénnou vtáčou chrípkou v určitých tretích krajinách (Ú. v. EÚ L 285, s. 60), ktorého uplatniteľnosť bola predĺžená, a ďalej nariadenia Komisie (ES) č. 318/2007 z 23. marca 2007, ktorým sa ustanovujú zdravotné podmienky pre zvieratá pri dovoze určitých druhov vtákov do Spoločenstva a podmienky karantény (Ú. v. EÚ L 84, s. 7)
   
      Výrok rozsudku
   
   
               1.
            
            
               Európska Únia je povinná nahradiť škodu, ktorá vznikla Animal Trading Company (ATC) BV, Avicentra NV, Borgstein birds and Zoofood Trading vof, la Bird Trading Company Van der Stappen BV, New Little Bird’s Srl, Vogelhuis Kloeg a Giovanimu Pistonemu v dôsledku toho, že Európska komisia prijala a vykonala po prvé rozhodnutie 2005/760/ES z 27. októbra 2005, ktoré sa týka určitých ochranných opatrení na dovoz vtákov chovaných v zajatí, v súvislosti s vysokopatogénnou vtáčou chrípkou v určitých tretích krajinách, po druhé rozhodnutie 2005/862/ES z 30. novembra 2005, ktorým sa menia a dopĺňajú rozhodnutia 2005/759/ES a 2005/760/ES, pokiaľ ide o opatrenia na boj proti vtáčej chrípke u vtákov iných ako hydina, po tretie rozhodnutie 2006/79/ES z 31. januára 2006, ktorým sa menia a dopĺňajú rozhodnutia 2005/759/ES a 2005/760/ES, pokiaľ ide o predĺženie obdobia ich uplatňovania, po štvrté rozhodnutie 2006/405/ES zo 7. júna 2006, ktorým sa menia a dopĺňajú rozhodnutia 2005/710/ES, 2005/734/ES, 2005/758/ES, 2005/759/ES, 2005/760/ES, 2006/247/ES a 2006/265/ES, pokiaľ ide o určité ochranné opatrenia v súvislosti s vysokopatogénnou vtáčou chrípkou, po piate rozhodnutie 2006/522/ES z 25. júla 2006, ktorým sa menia a dopĺňajú rozhodnutia 2005/759/ES a 2005/760/ES, pokiaľ ide o určité ochranné opatrenia v súvislosti s vysokopatogénnou vtáčou chrípkou a premiestňovanie určitých živých vtákov do Spoločenstva, po šieste rozhodnutie 2007/21/ES z 22. decembra 2006, ktorým sa mení a dopĺňa rozhodnutie 2005/760/ES, pokiaľ ide o určité ochranné opatrenia v súvislosti s vysokopatogénnou vtáčou chrípkou a dovoz iných druhov vtákov ako hydina do Spoločenstva, ako aj po siedme rozhodnutie 2007/183/ES z 23. marca 2007, ktorým sa mení a dopĺňa rozhodnutie 2005/760.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Účastníci konania predložia Všeobecnému súdu v lehote troch mesiacov od vyhlásenia tohto rozsudku vyčíslené sumy náhrady škody, na ktorých sa spoločne dohodnú.
            
         
               4.
            
            
               Ak k takejto dohode nedôjde, účastníci konania predložia v tej istej lehote svoje číselne vyjadrené návrhy.
            
         
               5.
            
            
               O trovách konania sa rozhodne neskôr.
            
         
      (1)  Ú. v. EÚ C 274, 9.10.2010.